«Yuventus» himoyachisi Leonardo Bonuchchi kelgusida «Barselona» safiga o‘tishi mumkinligini istisno etmadi. «Katalon tilini o‘rganish? Kim biladi, balki o‘rganarman?», - deya futbolchining so‘zlarini keltiradi Mediaset Premium. Bundan avvalgi xabarlarda Bonuchchi ingliz tilini o‘rganayotganiga qaramasdan, turinliklar safini tark etmasligini aytgan edi. Italiya grandi bilan 2021 yilgacha shartnoma imzolagan futbolchi yaqinda bosh murabbiy Massimiliano Allegri bilan janjallashib qolgan edi. Unga Angliyaning «Manchester Siti» jamoasidan ham jiddiy qiziqish mavjud.